।।5.3।।( कर्मयोग श्रेष्ठ ) कैसे है इसपर कहते हैं  उस कर्मयोगीको सदा संन्यासी ही समझना चाहिये कि जो न तो द्वेष करता है और न किसी वस्तुकी आकाङ्क्षा ही करता है। अर्थात् जो सुख दुःख और उनके साधनोंमें उक्त प्रकारसे रागद्वेषरहित हो गया है वह कर्ममें बर्तता हुआ भी सदा संन्यासी ही है ऐसे समझना चाहिये। क्योंकि हे महाबाहो  रागद्वेषादि द्वन्द्वोंसे रहित हुआ पुरुष सुखपूर्वक  अनायास ही बन्धनसे मुक्त हो जाता है।